St. George's Cathedral i Southwark i London er domkirken til det katolske Southwark ærkebispedømme. Den ligger på Lambeth Road, lige ovenfor Imperial War Museum. Den første katedral stod færdig i 1848, og var tegnet af Augustin Pugin. Den blev meget beskadiget under 2. verdenskrig, og den nuværende katedral blev indviet i 1958. London South Bank University bruger hver sommer katedralen til sin afslutningsceremoni.